১৪ জ্বিলকদ

**১৪ জ্বিলকদ** হলো ইসলামি হিজরি বর্ষপঞ্জির একাদশ মাস জ্বিলকদের চতুর্দশ দিন। এটি হিজরি সালের ৩০৯তম দিন হয়, যদি রমজান মাস ৩০ দিন পূর্ণ না করে। যদি রমজান মাস ৩০ দিন পূর্ণ করে, তাহলে এটি ৩১০তম দিন। আর যদি সফর, রবিউস সানি, জমাদিউস সানি, শা‘বান ও রমজান এই পাঁচ মাসই ৩০ দিনে পূর্ণ হয়, তাহলে এটি বছরের ৩১১তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ৪৫ বা ৪৬ দিন অবশিষ্ট থাকে।

## ঘটনাবলি

* ৫৩০ হিজরি — সেলজুক সুলতান মাসউদ সেলজুকি বাগদাদে প্রবেশ করেন এবং সেখানে তার ক্ষমতা প্রতিষ্ঠা করেন।
* ১২৭২ হিজরি — ফরাসি প্রকৌশলী ফার্দিনান্দ দ্য লেসেপসের তত্ত্বাবধানে সুয়েজ খাল খননের কাজ শুরু হয়। এই প্রকল্পটি ফ্রান্স সরকারের সমর্থনে পরিচালিত হয় এবং পরে এটি বৈশ্বিক বাণিজ্যের জন্য গুরুত্বপূর্ণ একটি নৌপথে পরিণত হয়।
* ১৩৪৪ হিজরি — মরক্কোর রিফ অঞ্চলে সংঘটিত রিফ যুদ্ধ শেষ হয়। বিদ্রোহী বাহিনীর নেতা আবদুল করিম আল-খাত্তাবি ফরাসি বাহিনীর কাছে আত্মসমর্পণ করেন, যার মাধ্যমে দীর্ঘ সংঘর্ষের অবসান ঘটে।
* ১৩৫৬ হিজরি — মিশরের রাজা ফারুকের শাসনামলে মিশরীয় কৃষি জাদুঘর উদ্বোধন করা হয়। এটি পৃথিবীর প্রথম কৃষি জাদুঘর হিসেবে বিবেচিত হয়। জাদুঘরটি প্রতিষ্ঠার রাজকুমারী ফাতিমা ইসমাইলের রাজপ্রাসাদ নির্ধারণ করা হয়, যা তিনি মিশরীয় বিশ্ববিদ্যালয়কে দান করেন। 
* ১৩৬৭ হিজরি— ইহুদিবাদী সংগঠন শ্টার্ন জাতিসংঘের নিযুক্ত মধ্যস্থতাকারী কাউন্ট ফোলকে বার্নাদোটকে হত্যা করে। তিনি ফিলিস্তিনে আরব ও দখলদার ইহুদিদের মধ্যে সমঝোতা স্থাপনের কাজে নিয়োজিত ছিলেন।
* ১৩৯৪ হিজরি — ইথিওপীয় গৃহযুদ্ধ শুরু হয়, যা পরবর্তী কয়েক বছর ধরে দেশটির রাজনৈতিক ও সামাজিক পরিস্থিতিকে অস্থির করে রাখে।
* ১৩৯৫ হিজরি — মরক্কোর রাজা দ্বিতীয় হাসান ঘোষণা করেন যে, তিনি পশ্চিম সাহারা মুক্ত করার উদ্দেশ্যে সেখানে জনগণের এক বিশাল মিছিল পাঠাবেন। আন্তর্জাতিক বিচার আদালত ওই অঞ্চলকে মরক্কোর ভূমি বলে উল্লেখ করার পর এই সিদ্ধান্ত ঘোষণা করা হয়।
* ১৪২৪ হিজরি — সিরিয়ার রাষ্ট্রপতি বাশার আল-আসাদ তুরস্ক সফর করেন। বিগত ৫৮ বছরের মধ্যে এটিই ছিল সিরিয়ার কোনো রাষ্ট্রপতির প্রথম তুরস্ক সফর। এই সফরের ফলে দুই দেশের সম্পর্কের ইতিবাচক উন্নতি আরো জোরদার হয়। এর আগে প্রায় পাঁচ বছর ধরে ধীরে ধীরে উভয়ের মধ্যে সম্পর্কের উন্নতি হয়। একসময় সিরিয়া তুরস্কে নিষিদ্ধ ঘোষিত কুর্দিস্তান ওয়ার্কার্স পার্টির নেতা আব্দুল্লাহ ওজালানকে সমর্থন দেওয়ার কারণে দুই দেশ প্রায় যুদ্ধের দ্বারপ্রান্তে পৌঁছে গিয়েছিল।
* ১৪২৮ হিজরি —
** লেবাননীয় রাষ্ট্রপতি নির্বাচনের জন্য নির্ধারিত সংসদীয় অধিবেশন আরো পরামর্শের জন্য ৭ দিন পিছিয়ে দেওয়া হয়। এই দিনটি ছিল তৎকালীন রাষ্ট্রপতি এমিল লাহুদের মেয়াদের শেষ দিন।
** রাষ্ট্রপতি এমিল লাহুদ নতুন রাষ্ট্রপতি নির্বাচিত না হওয়া ও রাষ্ট্রপতির পদ শূন্য হয়ে পড়ায় লেবাননের জাতীয় নিরাপত্তা রক্ষার দায়িত্ব সেনাবাহিনীর হাতে তুলে দেওয়ার সিদ্ধান্ত নেন; তবে তাঁর সরকার এই সিদ্ধান্ত প্রত্যাখ্যান করে।
*১৪৩০ হিজরি — আফগানিস্তানের রাষ্ট্রপতি নির্বাচনের প্রার্থী আবদুল্লাহ আবদুল্লাহ ঘোষণা করেন যে, তিনি নির্বাচনের চূড়ান্ত পর্ব দ্বিতীয় দফায় অংশ নেবেন না। তিনি দাবি করেন যে, নির্বাচনে ন্যায্যতা নিশ্চিত করার জন্য যে শর্তগুলো তিনি দিয়েছিলেন, তা পূরণ করা হয়নি।
*১৪৪৬ হিজরি — কুর্দিস্তান ওয়ার্কার্স পার্টি (পিকেকে) ঘোষণা করে যে, তারা নিজেদের সংগঠন ভেঙে দিবে এবং তুরস্ক প্রজাতন্ত্রের সঙ্গে চলমান সংঘর্ষের ইতি টানবে। এই সংঘর্ষ শুরু হওয়ার পর থেকে টানা প্রায় একচল্লিশ বছর ধরে চলে।

## জন্ম

* ১৩৫১ হিজরি—আবদুল হামিদ কিশক, মিশরীয় দাঈ ও কুরআন তিলাওয়াতকারী।
* ১৩৫৩ হিজরি — মিশেল আউন, লেবানীয় সামরিক কর্মকর্তা ও রাজনীতিবিদ।
* ১৩৫৪ হিজরি — আবদুল লতিফ আত-তালবানি, মিশরীয় গায়ক।
* ১৩৬৬ হিজরি — শেখ হাসিনা ওয়াজেদ, বাংলাদেশি প্রধানমন্ত্রী।
* ১৩৭০ হিজরি —
** উমর ইয়ারাদুয়া, নাইজেরীয় রাষ্ট্রপতি।
** মামদুহ ফারাজ, মিশরীয় কুস্তিগীর ও উপস্থাপক।
* ১৩৭৭ হিজরি — ইজ্জা লাবিব, মিশরীয় অভিনেত্রী।
* ১৩৮৬ হিজরি — হাসান আসিরি, সৌদি অভিনেতা।
* ১৩৯২ হিজরি — হাদি খাশাবা, মিশরীয় আন্তর্জাতিক ফুটবল খেলোয়াড়।
* ১৩৯৭ হিজরি —
** লুজাইন ইমরান, সৌদি গণমাধ্যম ব্যক্তিত্ব।
** শাইমা সাবত, বাহরাইনি অভিনেত্রী।
* ১৪০১ হিজরি — হাওয়ার মুল্লা মুহাম্মদ, ইরাকি ফুটবল খেলোয়াড়।
* ১৪০৩ হিজরি — উইয়াম আদ-দাহমানি, আমিরাতি-মরোক্কান অভিনেত্রী।
* ১৪০৯ হিজরি — মাহলাঘা জাবেরি, ইরানি-আমেরিকান ফ্যাশন মডেল।

## মৃত্যু

* ৫২৪ হিজরি — আবু আলি আল-মানসুর আল-আমির বি-আহকামিল্লাহ, দশম ফাতেমীয় খলিফা।
* ৮৪৩ হিজরি—ইবনে খতিব নাসিরিয়্যা, শামের হালাবের কাজি, আলেম ও ইতিহাসবিদ।
* ১৩২৪ হিজরি — ইব্রাহিম আল-ইয়াজিজি, লেবানীয় ভাষাবিদ, সমালোচক ও সাহিত্যিক।
* ১৩৫৯ হিজরি — আহমদ তুরজানি জাদাহ, ইরানি সাহিত্যিক, শিক্ষাবিদ ও অনুবাদক।
* ১৩৭৮ হিজরি — জর্জ আবিয়াদ, লেবানীয়-মিশরীয় নাট্যশিল্পী।
* ১৩৮৭ হিজরি — হুসাইন আল-কুদাইহি, সৌদি ফকিহ, হাদিসবিদ, কবি ও লেখক।
* ১৩৯০ হিজরি — মুস্তাফা নাজিফ, মিশরীয় প্রাকৃতিক বিজ্ঞানী।
* ১৪০৯ হিজরি — মুহসিন ইবন সুলতান আল-ফাদলি, সৌদি জাফরি ফকিহ ও লেখক।
* ১৪২৭ হিজরি —
** সাফিউর রহমান মুবারকপুরি, ভারতীয় লেখক ও বিখ্যাত হাদিসবিশারদ।
** আবদুল করিম হুসাইন সৌদ, সিরীয় কবি ও লেখক।
* ১৪৩৩ হিজরি — হাযলুল ইবন আবদুল আজিজ আল সৌদ, সৌদি আরবীয় আল-হিলাল ক্লাবের সভাপতি।
* ১৪৩৯ হিজরি —
** আওশা বিনতে খলিফা আস-সুয়াইদি, আমিরাতি কবি, যিনি “ফাতাতুল আরব” (আরব কন্যা) নামে পরিচিত ছিলেন।
** হাইয়াতিম, মিশরীয় অভিনেত্রী ও বেলি ড্যান্সার।
** মুহাম্মদ শরফ, মিশরীয় অভিনেতা।
* ১৪৪১ হিজরি—রাজা আল-জাদাবি, মিশরীয় অভিনেত্রী।
* ১৪৪২ হিজরি—নিজার বানাত, ফিলিস্তিনি রাজনীতিবিদ ও মানবাধিকার কর্মী।

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:জ্বিলকদ